ועדת משנה לענייני פיתוח היישובים הדרוזים והצ'רקסים, כנסת 24, פרוטוקול מספר 10, 2022-03-01 11:00

מופיד מרעי: צהריים טובים לכולם, היום יום שלישי כ"ח באדר א התשפ"ב, ה-1 במרץ 2022 ואנחנו פותחים את הדיון השני של הוועדה.

מופיד מרעי: אנחנו ממשיכים בנושא תוכניות מפורטות בישובים הדרוזים והצ'רקסיים.

מופיד מרעי: אנחנו נתחיל בבית ג'ן, אנחנו מדברים על בית ג'ן , שיכינו את עצמם חורפיש, פקיעין, כסרא-סמיע ובהתאם למוכנות בזום ובמצגות.

מופיד מרעי: אני מראש אומר, שמצגות שראשי הרשויות רוצים להציג, צריכים להעביר אותן יום לפני זה, על מנת שהן יוטמעו במערכת כאן ויעלו.

מופיד מרעי: אנחנו מתחילים עם בית ג'ן, בבקשה הפיקוח.

ירון טוראל: אוקיי.

ירון טוראל: אני מהרשות לאכיפה, אני אדריכל הרשות.

ירון טוראל: אנחנו מתחילים לדבר על בית ג'ן, ובבית ג'ן יש תכנית מתאר שאושרה ב-2019.

ירון טוראל: התכנית מאפשרת תוספת די משמעותית של אלפיים ארבע מאות יחידות דיור מישוב שיש בו כיום שלושת אלפים חמש מאות יחידות דיור.

ירון טוראל: כלומר, התוספת היא מאוד משמעותית להיקפי האוכלוסייה שאנחנו מדברים עליה, אבל לא ניתן להוציא היתרים מכוחה של תכנית המתאר, ולשם כך צריכים להכין תוכניות מפורטות.

ירון טוראל: אושרה כבר תכנית מפורטת אחת שמאפשרת די הרבה, שלוש מאות יחידות דיור ומקודמות כרגע עוד שלוש תוכניות נוספות שניתן לראות אותן במצגת.

ירון טוראל: זו תכנית המתאר.

מופיד מרעי: איזו תכנית מקודמת ואיזה שעדיין לא?

ירון טוראל: התכנית הזו היא תכנית לשכונת חיילים משוחררים.

מופיד מרעי: שהתחיל השיווק שלה?

ירון טוראל: נכון.

ירון טוראל: היא אושרה בפברואר 2019.

ירון טוראל: התוכניות הבאות זו התכנית שהוגשה ב-2018 אך נסגרה משום שלא מולאו תנאי הסף, והיום היא מקודמת שוב.

ירון טוראל: היא הוגשה ב-2020, נקלטה ומקודמת היום, שש מאות שלושים יחידות דיור.

ירון טוראל: התכנית הבאה היא למאה עשרים יחידות דיור שזה עתה הוגשה למערכת התכנון ונבדקה בעמידה בתנאי הסף.

ירון טוראל: בנוסף, עוד תכנית, מתחם שלוש שהיא שכונה דרומית, תכנית שאנחנו עדיין לא יודעים מה תהיה הקיבולת שלה, זה עתה החלו לעבוד עליה.

ירון טוראל: אז, אנחנו רואים אם כך, ואני מסכם כבר את המצב בבית ג'ן, סליחה, אני מתקן, תכנית המתאר אושרה ב-2017, היא מאפשרת אלפיים ארבע מאות יחידות דיור חדשות.

ירון טוראל: אבל, צריכים להכין תוכניות מפורטות, תכנית מפורטת אחת כבר אושרה, עוד שלוש נמצאות בהליכי תכנון וקידום שונים.

ירון טוראל: אני שמח לגלות שב-2021 אנחנו, ברשות לאכיפה, מצאנו רק עבירת בנייה אחת בשטחים הפתוחים שעלולה לסכן את התכנון, למרות שהעבירה שנמצאה באופן ספציפי היא לא בתחום התוכניות האלה.

ירון טוראל: עד כאן, תודה.

מופיד מרעי: ראש המועצה בבית ג'ן.

מופיד מרעי: בבקשה, ראדי נג'ם.

ראדי נג'ם: קודם כל, בוקר טוב.

ראדי נג'ם: בוא נדייק קצת בנתונים.

מופיד מרעי: לפני שאתה מתחיל לדבר, אז אני רוצה לברך אותך.

מופיד מרעי: רציתי דווקא לחזק את המזרקה שנמצאת מאחוריך, ואמרתי פה לחבר'ה - בית ג'ן הופכת להיות עוד מעט דובאי.

ראדי נג'ם: לצורך העניין, אמת ויציב, אושרה תכנית כוללנית בנובמבר 2017, אבל יש בה חורים יותר מאשר תוכן שיש ביניהם.

ראדי נג'ם: מה המחוקק מתכוון, לצערי, כתוב בפרוגרמה שלושים אחוז מתושבי בית ג'ן הגיעו למיצוי מאה אחוז מהקרקעות הפרטיות שלהן וזה לא ניתן מענה.

ראדי נג'ם: בנוסף לכך, יותר שמונים וחמש אחוז על קרקע בבעלות פרטית.

ראדי נג'ם: אני לא רוצה להיות כמוך, כל פעם לעשות שיעור מחדש אם שלושים אחוז מהתושבים מחזיקים בשבעים וחמש אחוז מהקרקעות שנכללו בתוך תכנית המתאר, כל אחד ייקח את החשבון שלו.

ראדי נג'ם: חסרה עוד שכונה ונתחיל לפרט, A6 אושרה, שכונת חיילים משוחררים, אתה מכיר את זה, חבר הכנסת מופיד.

ראדי נג'ם: בעיית השיווק ידועה לך, בגלל עלויות הפיתוח לתושבים, שזו אחת הבעיות הרציניות בבית ג'ן.

ראדי נג'ם: תושב בית ג'ן צריך להיות שווה לכל תושב אחר במדינה שמשרת את המדינה, ולא בעלויות פיתוח פי שלוש מכל תושב אחר, צריך לקחת את זה בחשבון.

ראדי נג'ם: זה אחד, הסבסוד צריך להיות דיפרנציאלי.

ראדי נג'ם: היום מקודמים ארבעה מתחמים, אחד עבר תנאי סף אני חושב, או שהדס תתקן אותי, אני יודע מאתמול שלשום.

ראדי נג'ם: בנוסף, מתחם A3, אני מקווה שתוך שבוע ימים הוא יוגש לוועדה המקומית ואחרי זה יומלץ ויעבור לוועדה המחוזית.

ראדי נג'ם: A7 ו-A5 אותו דבר, באותו סטטוס.

ראדי נג'ם: טל נמצאת פה ואני רואה אותה, גם הם על סף, הן יכולות להגיש את זה לוועדה המחוזית.

ראדי נג'ם: אני חוזר על הבעיה, אני לא יודע מי אשם, אני לא רוצה להאשים בכלל אף אחד, אני ראש רשות ואני צריך לקבל את השירות הנאות בצורה מסודרת, שאני יכול לקדם את היישוב ולא להתווכח לא על X ולא עם Y. עכשיו חזרתי ובדיוק הגעתי בדקה התשעים ממשרד השיכון.

ראדי נג'ם: אני מתוקצב על ידי משרד השיכון, כלומר התקציב לתכנון דרך משרד השיכון, לא על זה שהתעצלתי ולא קידמתי את שאר המתחמים.

ראדי נג'ם: ככה לתת סקירה בגדול, אותה תכנית מתאר כוללנית, יש שלוש עשרה מתחמים לתכנון מפורט, מתוכם חמש במרקם הישן, שכונת חיילים משוחררים ועוד שלושה מתחמים להרחבה.

ראדי נג'ם: חבר'ה, אני כבר שנתיים, כביכול היה מכרז, יש מתכננים שזכו, אני לא יכול לחתום איתם על הסכם בגלל שאין סעיף תקציבי.

ראדי נג'ם: נכון להיום, חסר כמעט איזה חמש עשרה מיליון שקל, בלי שכונה חדשה, לבוא ולהמשיך את התכנון.

מופיד מרעי: חמש עשרה מיליון ללא השכונה החדשה?

ראדי נג'ם: נכון, ללא השכונה החדשה, ללא תכנון תשתיות וללא תצ"ר.

מופיד מרעי: כן, ברור, בלי פיתוח, היום מדברים רק על תכנון.

ראדי נג'ם: אם אני נכנס לכובע של בעל מקצוע, תעזוב את ראש הרשות בצד, ויבואו ויגידו לי אנחנו רוצים את שירותך, אדוני השמאי נא תתכנן, תגיד לי מה הכסף הנדרש לתכנון תשתיות בשבעה מתחמים וגם לתצ"ר.

ראדי נג'ם: שמעו מה שאני אומר לכם, תכנון תשתיות מבית ג'ן, אחרי שהתכנית מאושרת, זה פלוס מינוס אלפיים שקל בפלוס, לדונם תשתיות.

ראדי נג'ם: תוסיף על זה תצ"ר, עוד איזה אלף מאתיים דונם, לשם כל מיני בעיות, שזה עוד שלושת אלפים ומשהו, תוסיף את זה לאלף דונם, שכביכול עוד בהרחבה, זו תוספת לתכנון.

ראדי נג'ם: אני לא מדבר על שכונה חדשה, אני לא דיברתי על מתחמים שהם בנושא ציבורי.

ראדי נג'ם: הדס יודעת שאני מקדם במקביל איזה שלושה מתחמים לתכנון, על מנת להביא מזור כלכלי לישוב או גרעין כלכלי, היות ואין לי אזור תעסוקה, אין לי מסחר ואין לי כלום, אני נשען על הארנונה למגורים, הכל צריך להיות חבילה אחת, חבר'ה.

ראדי נג'ם: את זה אין לי, אני רוצה לתכנן ואני רוצה להתקדם.

ראדי נג'ם: משפט אחרון, אני לא יודע מי סביבך שם, סביב השולחן, כל מי שחושב שהתכנון הוא טיול שנתי, אז בוא נסדר לו את העניינים, זה הוא לא טיול שנתי.

ראדי נג'ם: אני יכול להיות הכי טוב בעולם, הדס שומעת, לזה יש הרבה בקרות מעל התכנון.

ראדי נג'ם: זה לא טיול שנתי, ואני קורא פה לכל התושבים ולא משנה אם זה מבית ג'ן, ראמה או כל ישוב אחר, חבר'ה צריך לתת רוח גבית לתכנון.

ראדי נג'ם: לתכנון יש עקרונות, יש לו בסיס מסוים, זה לא טיול שנתי.

ראדי נג'ם: לכן, צריך לקדם, אני לא רוצה להגיד איזו טבילת אש נתנו לי, אבל זה בצד, זה שלי עם התושבים.

ראדי נג'ם: אני מכבד את כולם, זה לא המצאה של ראדי נג'ם של נושא של איחוד וחלוקה, אבל אין מה לעשות צריך לקדם את זה.

ראדי נג'ם: אנחנו ביחד, אני רוצה לקדם את זה.

ראדי נג'ם: חבר'ה, עכשיו אני אומר לכם, אם אני לא מקבל את הכסף, אני הולך, לא יודע למי, אני רוצה הלוואה, חאלס, מספיק.

ראדי נג'ם: אני אקח הלוואה, אשכנע - - -

מופיד מרעי: אתה צריך למצוא בנק שיסכים לתת לך הלוואה.

מופיד מרעי: במצב הכלכלי של הרשויות לא בטוח שבנקים היום נותנים הלוואות בסכומים כאלה, אבל זה לא העניין שלנו לגבי הלוואות.

מופיד מרעי: אתה צודק בכל מילה, עזוב שנייה את ההלוואה, אנחנו מדברים על התכנון המפורט כרגע.

מופיד מרעי: אתה צודק בכל מילה, ראש המועצה ראדי, ושנינו מדברים באותה שפה, בשפת תכנון.

מופיד מרעי: אני שמח שאתה גם מעלה את הקושי בתכנון, ואתה העלית פה כמה דברים, אני לא רוצה כרגע להיכנס לזה כי אני רוצה להתמקד בתוכניות המפורטות, בכל נושא הסבסוד, בנושא הטופוגרפיה, בנושא שילוב ושיתוף הציבור, השילוב של התושבים.

מופיד מרעי: כל אלה הן הנקודות שהעלית כאן והן מחויבות ומחייבות להיות חלק מתהליך התכנון, כי אחרת התכנון נתקע.

מופיד מרעי: אם אתה לא עושה את שיתוף הציבור והם לא משתפים איתך פעולה בתכנון, בסופו של דבר אתה תגיע למצב שהתכנית שלך אכן לא מקודמת, הנושא הזה ברור.

מופיד מרעי: מאחר והדיון הוא על תכוניות מפורטות והוצגה כאן תמונת המצב של התוכניות המפורטות.

מופיד מרעי: אתה אומר לי כרגע מה שאני מבין, שאני צריך תקציבים על מנת להמשיך את התכנון שלי בסכומים שאתה אמרת לי בזמנו.

מופיד מרעי: אגב לידיעה, ראדי הוא שמאי, עורך דין, גם אלוף משנה, וגם היה שמאי שלי כאשר אני תכננתי את הישוב, הוא בסך הכל מבין עניין בנושא התכנון.

מופיד מרעי: אם בארזים נפלה השלהבת, מה יעשו אזובי קיר, אז אם באנשים שמבינים באמת בתכנון והם מתקשים, אני גם התקשיתי בתכנון בזמנו, ומה שנקרא, זה עולה במחיר בריאותי כמובן וכן הלאה.

מופיד מרעי: בסופו של דבר, לכן אני אומר ראדי, הדיונים כאן בוועדה הם כדי באמת לסייע לכם, דיון אחרי דיון, צעד אחרי צעד על מנת שבסופו של דבר להביא למצב שהם מיישמים את החלטות הממשלה.

מופיד מרעי: כל אחד פה מצהיר הצהרות, יש כסף ואין כסף, באמירות לא מגיעים לכלום.

מופיד מרעי: המרחק בין אמר לבין עשה זה ת"ק פרסה, מכירים את הפתגם הזה.

מופיד מרעי: לכן, אני אומר שאנחנו חייבים להתקדם, להתקדם אתה כיושב ראש הרשות שלך, שאחראי על קידום הישוב מול ועדות תכנון ובנייה.

מופיד מרעי: בנוסף, תוסיף את המורכבות של בית ג'ן שהיא מוקפת ברשות שומרות טבע.

מופיד מרעי: כל צעד, כל התקדמות וכל גריעה מרשות שמורות טבע, מתבצעת כאן בכנסת, בוועדת הפנים ואיכות הסביבה, כמו שעשינו בחורפיש וכמו בית ג'ן עשתה.

מופיד מרעי: זה תהליך ארוך, מייגע, זה תהליך שאתה לא בטוח שהוא מצליח וגם אם הוא מצליח לוקח זמן.

מופיד מרעי: כל הבעיות האלה מתנקזות אצלך ומפה אתה צריך עכשיו להביא תכנון, לכן הדברים כאן ברורים.

מופיד מרעי: הוצגה כאן תמונת המצב, אנחנו כמובן נשמע אחרי זה את משרד השיכון, גם את מינהל התכנון ונתקדם.

ראדי נג'ם: רק משפט אחד, צריך להביא בחשבון, ואני מבין את הבעיות התקציביות, סך הכל לעומת מה הדרישה של הישוב, אני כביכול צריך לבטל מכרזים שהוצאתי אם לא יקצו לי את הכסף הנדרש, רק שיהיה ברור.

ראדי נג'ם: אני עד עכשיו לא יודע איך להתנהג עם זה.

מופיד מרעי: ברור לי, אנחנו פה.

מופיד מרעי: אני מקווה שיש פה נציגות של האוצר.

מופיד מרעי: בעצם אתם הנציגים של האוצר, הפיקוח, אבל אין פה נציג של האוצר או מהמנהלת או הרשות לפיתוח הישובים הדרוזים.

מופיד מרעי: תגידי לנו מה קורה, מתי ראשי הרשויות יכולים לקבל כסף למכרזים קיימים?

מופיד מרעי: אני לא מדבר כרגע שמישהו עוד לא תכנון ולא הוציא קול קורא.

מופיד מרעי: הוא אומר לך, יש לי מכרזים קיימים, יכול להיות שבגלל שלא מעבירים לי תקציב, אני מבטל את המכרז.

מופיד מרעי: עכשיו, ביטול מכרז, תבינו, זה נשמע כאילו אוקיי הוא ביטל את המכרז ומקסימום ייצאו מחר למכרז חדש, ממש לא.

מופיד מרעי: ביטול מכרז זה אומר דחיה של שנה מתחיל התכנון, שנה, שנתיים ולפעמים שלוש עד שיימצאו את הגורם המתאים, מה עוד שעכשיו זה בהתאם לקול קורא, מה משרד השיכון אומר ומה המאגר של משרד השיכון.

מופיד מרעי: אני מקווה שתתנו לנו תשובה על הנושא הזה.

מופיד מרעי: תודה רבה, ראדי.

מופיד מרעי: רשות הפיתוח, אתם רוצים להתייחס לבית ג'ן.

ענת סביר אהרן: לפי מה שידוע לי, על פי החלטה 716, את התקציבים של 2021 ו-2022 משרד השיכון העביר פנייה תקציבית למשרד האוצר.

מופיד מרעי: ואיפה זה עומד?

מופיד מרעי: משרד האוצר היה צריך להעביר את הכסף ממזמן.

ענת סביר אהרן: עכשיו, אמין אבו חייה צריך לענות לך על זה.

מופיד מרעי: אוקיי.

מופיד מרעי: בסדר.

מופיד מרעי: אמין, התייחסות קצרה לבית ג'ן?

מופיד מרעי: בינתיים הצטרף אלינו חבר הכנסת פטין מולא.

מופיד מרעי: פטין, אנחנו התחלנו פה, זה כבר הדיון השני, דיברנו על חלק מהישובים וכרגע אנחנו מדברים על בית ג'ן, מפה אנחנו ממשיכים כמובן לכסרא-סמיע, חורפיש וריחאניה.

מופיד מרעי: הנושא הוא תכנון מפורט, תיכף ניתן לך את הזמן המחויב אפילו על פי החוק ועל פי הנוהל, מה שנקרא, להגיד כמה דברי פתיחה, אבל ניתן לאמין אבו חייה לסיים.

אמין אבו חייה: כן, בוקר טוב, מופיד.

אמין אבו חייה: ליבי איתך ובאמת אתה עושה עבודה טובה ונפלאה ואתה מביא דברים לציבור, לראשי הרשויות, גם לשאר המוסדות וגם לממשלה.

מופיד מרעי: אגב, אתמול היינו בדיון דווקא על שכונת חיילים משוחררים עם מנכ"ל משרד השיכון יחד עם חברי הכנסת פטין מולא ועלי סלאלחה, על נושא הסבסוד שמי שקיבל לפני החלטת הממשלה ומי שקיבל אחרי החלטת הממשלה, אז הנושא הזה כל הזמן בוער לנו ככה בעצמות.

מופיד מרעי: אנחנו רוצים לקדם את זה.

פטין מולא: רק שאלה לאמין אבו חייה, ידידי, אני אתמול עשיתי בדיקה ומהמאה שבעים ושלוש שקל לרשויות המקומיות מהתכנית שהייתה ב-716, מהמאה האלה יש בתוכם תשעה מיליון חמש מאות של משרד השיכון שעדיין לא עבר לרשויות המקומיות לשנת 2021.

מופיד מרעי: ממאה שבעים מיליון?

מופיד מרעי: אין מאה שבעים מיליון.

פטין מולא: מאה שבעים ושלוש מיליון.

מופיד מרעי: לתכנון?

מופיד מרעי: אין דבר כזה.

פטין מולא: לא, לכל הרשויות המקומיות, ויש בתוכם תשעה וחצי ממשרד השיכון.

מופיד מרעי: אז תשע מיליון לתכנון מתוך הסך הכל.

פטין מולא: כן, מתוך הסך הכל ממשרד השיכון.

מופיד מרעי: אנחנו בענייני משרד התכנון, אז אתה אומר תשעה מיליון היו צריכים לעבור - - -

פטין מולא: כן, תשעה מיליון וחצי.

פטין מולא: מה שתוקצב בתוך התכנית של 2021, משרד השיכון טרם העביר את הכסף, שאר הכסף עבר לרשויות המקומיות.

מופיד מרעי: נשמע התייחסות.

מופיד מרעי: בבקשה, אמין.

אמין אבו חייה: כן, קודם כל, נתחיל מהסעיף של חבר הכנסת פטין.

אמין אבו חייה: אכן נכון, אנחנו הכנו פנייה תקציבית לאוצר, על מנת לקבל את כל הנתח של השנה הזו יחד עם 2021, לצערי הרב, היום הייתה לי ישיבה בבוקר מול אגף תקציבים, הם עדיין מדברים איתי במושגים של חמישים אחוז וחמישים אחוז.

מופיד מרעי: לא רגע, שנייה אמין, אמרת מושג מעניין, תתרגם אותו בבקשה.

מופיד מרעי: אמרת מושג של חמישים אחוז, חמישים אחוז, עכשיו אנחנו, אלה שלא מבינים הרבה, תתרגם לנו מה המושג הזה אומר.

אמין אבו חייה: אני אסביר, החלטת הממשלה למעשה היא ל-2021, 2022 ול-2023, לשלוש שנים.

אמין אבו חייה: 2021 מאחורינו, אני באתי לאוצר, רגע אני רוצה שתתנו לי את התקציב של 2021 ו-2022 ביחד השנה הזו, בחודש הזה.

מופיד מרעי: נכון.

אמין אבו חייה: כאילו מהשישים ושבעה אחוז, שני שליש מההחלטה להביא לי עכשיו במיידי, ושליש אחד, שלושים אחוז להביא לי ב-2023, ככה אני מסיים את ההחלטה.

אמין אבו חייה: כך אני יכול לתת תקציב לתכנון מקסימלי וגם לשאר הפרויקטים של הפיתוח.

פטין מולא: על איזה סכום?

אמין אבו חייה: אנחנו מדברים, מתוך שלוש מאות ושמונה מיליון שקל, אם אני שם את - - - בצד, אני מדבר על - - -

מופיד מרעי: לא, אמין, שלא נתבלבל, אנחנו לא מדברים על כל התקציב של משרד השיכון, אנחנו מדברים על תכנון.

מופיד מרעי: תגיד לנו, בדיוק כמה מוקצה לתכנון, כי מרוב מספרים, אגב, הרחוב שלנו והאזרח הפשוט מבולבל, מישהו שאומר לו מיליארדים, מישהו אומר לו מיליונים.

מופיד מרעי: בפועל תגיד לנו כמה כסף לתכנון.

פטין מולא: אני הולך לציבור, אני אומר לך, אני מנסה לקרוא וללמוד, מה יש בתכנית, מה עבר, מה לא עבר, לאן זה ומה זה, זה גם אתה מתבלבל.

מופיד מרעי: נכון, אנחנו הציבור גם, לא רק מייצגים ציבור.

אמין אבו חייה: אני אגיד מדויק, אני דרשתי ממשרד האוצר בעולם התכנון, מתוך חמישים מיליון להביא לי שלושים ושלושה מיליון, אוקיי?

מופיד מרעי: אוקיי.

אמין אבו חייה: שזה שווה ערך לשישים ושבעה אחוז, כלומר לתקציב של 2021 ו-2022 ביחד, האוצר מתנגד.

אמין אבו חייה: האוצר אומר אני מוכן לתת מזה עשרים וחמישה מיליון, כלומר חמישים אחוז מהתקציב לשנה הזו.

אמין אבו חייה: זו תמונת המצב.

מופיד מרעי: אבל, בכל זאת גם זה לא עבר.

פטין מולא: לא עבר.

אמין אבו חייה: לא, עדיין לא עבר.

פטין מולא: אמין, משלוש מאות ושמונה מיליון לשלוש שנים, לתכנון, לכפרים הדרוזים, 2021 - - -

מופיד מרעי: לא, אבל זה גם סבסוד.

פטין מולא: מה הסכום?

פטין מולא: לא הסבסוד, התכנון.

מופיד מרעי: חמישים, הוא אמר לך.

אמין אבו חייה: אני אגיד, מה שהתקבל מאגף התקציבים אפס.

פטין מולא: מתוך כמה?

אמין אבו חייה: אמרתי מתוך חמישים מיליון.

פטין מולא: חמישים מיליון, ונתקבל אפס.

מופיד מרעי: כן, אבל גם מה שמדובר על 2021, מה שהיה, עדיין לא הגיע.

מופיד מרעי: מה שאמין אומר הוא שהם פנו לאוצר לקבל את ה-2021 ואת ה-2022, מתוך זה הוא ביקש את השני שליש, מה שנקרא, שישים ושבעה אחוז, והאוצר אומר לו מתקציב 2021, 2022, הוא מדבר איתו בכלל על חמישים אחוז, שבכלל הוא עדיין לא העביר כלום.

מופיד מרעי: אני מקווה שאני הבנתי.

אמין אבו חייה: אתה מדויק.

מופיד מרעי: אוקיי, אז זו התמונה המדויקת.

מופיד מרעי: בפועל, כלום, כלומר אין אף גרוש.

פטין מולא: אז, באמת איך אתה רוצה לעזור לראדי?

מופיד מרעי: לא, אנחנו פה בשביל זה.

פטין מולא: איפה האוצר?

פטין מולא: מי נציג האוצר?

מופיד מרעי: חבר הכנסת, יש פה נציגים של האוצר, אמין גם כן.

מופיד מרעי: אני אומר, בסופו של דבר, זה התפקיד שלנו.

מופיד מרעי: אמרתי את זה כאן בהתחלה בפתיח הדברים, אנחנו פה כדי לפקח, לוודא, להמשיך ולהתעקש על מנת שהכל יתקיים.

מופיד מרעי: תארו לעצמכם שכנסת ישראל, הוועדה לפיתוח היישובים הדרוזים והצ'רקסיים לא תפקח על החלטות הממשלה, איפה אנחנו היינו?

מופיד מרעי: עובדתית, אנחנו גרמנו למשרד האוצר, יחד עם משרד השיכון לעשות חישוב מסלול מחדש בנושא תקציב התכנון, אמת או לא?

פטין מולא: אבל שמעתי אתמול את השר חמד עמאר, שר האוצר במשרד האוצר, שלא יהיה חוסר של כסף בתכנון.

פטין מולא: אם אנחנו היום באמת שלושה חודשים בשנת 2022, בשנת 2021 והייתה תכנית בנובמבר והכסף צריך לעבור מהשיכון לתכנון, טרם עבר.

פטין מולא: מתי האנשים במועצות המקומיות יכולים לעבוד ולזוז קדימה?

פטין מולא: אני לא בטענה לאמין.

פטין מולא: אמין אמר את הדברים שלו, כמשרד הפנים והשיכון, איפה האוצר?

פטין מולא: למה אתם לא נותנים את הכסף?

פטין מולא: מה מונע מלהעביר את הכסף?

מופיד מרעי: דקה ברשותך, פטין, בוא נחזור לדיון, כי אנחנו רוצים לעבור על כל הישובים ולשמוע אותם.

מופיד מרעי: אחרי שנשמע את כל הישובים אנחנו נסכם בסוף, כי הערות שאמרת מאוד מאוד חשובות ונכונות.

מופיד מרעי: בסוף, מה שנקרא, צריך להגיע עם הכסף לשקם, כי אי אפשר לקנות בלי.

מופיד מרעי: אנחנו עוברים לכסרא.

מופיד מרעי: אני מבקש שראש הרשות גם כן יהיה.

מופיד מרעי: לפני כן, כמו שאמרתי, חבר הכנסת פטין, דיברנו על יום לציון תרומתה ופועלה של העדה הדרוזית, פתחתי בזה שאנחנו כאן מציינים את היום הזה דווקא בנושא הכי חשוב שהוא התכנון בסדרה של דיונים.

מופיד מרעי: בבקשה, כסרא-סמיע.

מופיד מרעי: תציג את תמונת המצב ונשמע את ראש הרשות.

מופיד מרעי: אני מבקש באמת מכולם להתמקד בנושא התכנון המפורט, זו המהות של היום הזה.

ירון טוראל: אנחנו נציג עכשיו את המצב התכנוני בכסרא-סמיע.

ירון טוראל: אז, לגבי סמיע אין לנו הרבה מה לומר, יש להם תכנית מתאר, יש להם תכנית מפורטת מקודמת, המצב שם הוא סביר.

מופיד מרעי: אתה מדבר על כסרא-סמיע על שני הישובים?

ירון טוראל: נכון.

ירון טוראל: לגבי סמיע, אין לי הרבה מה להוסיף, יש להם תכנית מתאר לסמיע ויש להם תכנית מפורטת שהם מקדמים והמצב הוא בכי טוב, אני חושב.

ירון טוראל: לעומת זאת, בנוגע לכסרא, תכנית המתאר טרם אושרה, היו לה שני שלבים.

ירון טוראל: היה שלב שהיא הוגשה, היא נדחתה, היא הוגשה שוב והיום אנחנו מדברים על הפקדה שלא עשו, אנחנו ממש בעת ההפקדה שלה.

ירון טוראל: אבל, מכוחה של תכנית המתאר לא ניתן להוציא אתרי בנייה ויש לקדם מתחמי תכנון מפורט.

מופיד מרעי: מה זה לקדם?

מופיד מרעי: זה נמצא בשלב הגשה?

מופיד מרעי: נמצא בשלב תכנון?

מופיד מרעי: טרום הגשה, מה?

ירון טוראל: אני מיד אשיב לך.

ירון טוראל: מתוך ארבע מתחמים שתכנית המתאר מאפשרת לתוספת של שטחי בנייה, אנחנו מדברים על תוספת של שלושת אלפים שמונה מאות יחידות דיור בישוב שיש בו שלושת אלפים שש מאות בתי אב, כלומר יותר בהכפלה, כמו שתוכניות אחרות.

ירון טוראל: אז, במתחמים אחד, שתיים, חמש ושש מקודמות היום תוכניות מתאר מקומיות מפורטות, ויש רק מתחם אחד, המתחם המערבי, שבו עדיין לא התחילו לקדם תכנון.

ירון טוראל: אלא מה, שבאותם ארבעה מתחמים שבהם מקודמות תוכניות, אנחנו רואים הרבה מאוד עבירות בנייה.

ירון טוראל: אנחנו מדברים על ארבע עשרה עבירות בנייה שמסקלות באופן מובהק את התכנון.

ירון טוראל: ככל שצוות התכנון מקדם את התכנית.

ירון טוראל: בזמן שצוות - - -

פטין מולא: מה נהרוס את הבתים שנבנו כאילו?

ירון טוראל: אני מסביר, בזמן שצוות התכנון מנסה לקדם תכנית, מופיעים בתים חדשים - - -

פטין מולא: נו, בסדר זה ידוע.

ירון טוראל: הכל בסדר, אבל אז צריכים להתחיל לתכנן מחדש, ואז עוד פעם מופיעים בתים ושוב מתחילים מחדש.

ירון טוראל: התכנית לעולם לא תאושר בצורה הזו.

פטין מולא: אז לעולם לא נקבל מפורטות, לעולם לא נקבל שינויים בכפרים הדרוזים.

פטין מולא: הרי, המצב הוא קיים בגלל זה אנחנו נלחמים ורוצים מפורטות.

פטין מולא: אני לא מבין, אתם באים לתכנן בשטח שניבנו בתים?

מופיד מרעי: הם לא מתכננים, פטין.

פטין מולא: הוא אמר מתכננים תוכניות.

מופיד מרעי: הוא לא מתכנן, הוא פיקוח.

מופיד מרעי: התכנון זה מיכל מריל, הם נמצאים איתנו בזום.

מופיד מרעי: הוא מציג כרגע תמונת מצב.

מופיד מרעי: הוא אומר, חברים, יש ארבע עשרה עבירות בנייה שיכולות לסכל, זה לא הדיון הראשון אנחנו כבר שאלנו כמה פעמים.

מופיד מרעי: אני אומר לך, אתה יודע מה, חבל שאני נכנס לזה ודווקא אני מפנה את זה לחבר הכנסת פטין, יצא לי לתכנן ויצא לי להיכנס ולתחם מתחמים, מספיק עבירת בנייה אחת, היא מסכלת תכנון, אתה צריך שנתיים, שלוש.

מופיד מרעי: בינתיים יש את זה בירכא, דנו על ירכא שבוע שעבר.

מופיד מרעי: בינתיים אתה לא יכול לקדם, אז מי ניזוק?

מופיד מרעי: האנשים האחרים, האנשים שבסדר.

מופיד מרעי: לכן, הנושא של תכנון מחויב, זה מה שאמרתי קודם עם ראדי, הוא מחויב להיות מובל על ידי הרשות המקומית, משותף על ידי התושבים ומאושר על ידי ועדות התכנון, זה המשולש, זו התכנית.

מופיד מרעי: אנחנו ניתן לו לסיים ואחרי זה נתייחס בגופו של עניין.

ירון טוראל: סיימתי.

מופיד מרעי: טוב, מסקנות הן שצריך להאיץ את התכנון.

מופיד מרעי: בבקשה, ראש הרשות, המועצה כסרא סמיע.

מופיד מרעי: אני מבקש שיעלה להתייחסות.

מופיד מרעי: יאסר, שמעת את הנתונים, אני מבקש ככה שתתייחס בעיקר באמת לתכנון המפורט איפה אנחנו עומדים ומה התחזית שלך ומה הצרכים שלך.

יאסר גדבאן: שלום לכולם, אני ראש המועצה מ-2018, התחלתי ב-30 בנובמבר, ומ-30 בנובמבר אני מתעסק עם תכנית המתאר ועד היום אני מדשדש ומדשדש ומדשדש ואמשיך לדשדש בתוכניות המתאר.

יאסר גדבאן: תשעים ותשעה אחוז מהזמן שלי אני מתעסק בתכנית המתאר גם מתחמים.

יאסר גדבאן: בגדול, כסרא סמיע אלו שני ישובים, קרוב לתשעת אלפים מאתיים תושבים, אלפיים שלוש מאות ושלושים בתי אב.

יאסר גדבאן: תכנית מתאר אחרונה שאושרה בכסרא ובסמיע זה ב-1991, מ-1991 ועד היום, ב-1991 הפקידו אותה, ב-2000 אישרו אותה, אבל מ-1991 ועד 2000 עצר לנו את החיים, לא הייתה ילודה, לא היו חתונות, הכל נשאר במקום.

יאסר גדבאן: מ-2000 ועד היום, 2021 אחרי עשרים שנה אנחנו באותו מקום.

יאסר גדבאן: מ-1991, 2000 ועד היום חוץ מתכנית מתאר אחת בכסרא סמיע, לא הייתה אף תכנית, היו תוכניות מפורטות על ידי התושבים ולא על ידי המועצה.

יאסר גדבאן: אני ככה בגדול, שמעתי את הבחור שאחראי על האכיפה, בכסרא סמיע, רק לידיעה, מאתיים דירות ללא היתר.

יאסר גדבאן: מי שלא שמע, מאתיים דירות בכסרא סמיע ללא היתר.

יאסר גדבאן: אני רוצה לשאול אותו שאלה אחת, המאתיים האלה שגרים שם ויש משפחות עם שלושה וארבע, שהוא יגיד לי הם לא היו גרים שם, איפה הם יגורו היום שאין תכנית מתאר?

יאסר גדבאן: בכסרא יש לי מאתיים יחידות דיור בתכנית המורחבת ואני מתפלא על האכיפה הזו, וחבל שהם לא נמצאים.

יאסר גדבאן: האכיפה שעשתה את הבדיקה בשטח האם הם חברו לרשות?

יאסר גדבאן: האם הם חברו למתכנן שבודק בשטח?

יאסר גדבאן: כלום, הם לא קיימים.

יאסר גדבאן: אני יושב כאן והלב שלי עם התושבים, עם הזוגות שהולכים להתחתן.

יאסר גדבאן: כל שנה מאה זוגות מתחתנים, שלוש שנים אני שואל שאלה אחת, כל העולם, כל שנה מאה זוגות בכסרא סמיע מתחתנים, שמישהו יענה לי איפה הם יגורו.

יאסר גדבאן: תביאו להם קרוונים, תשכירו להם דירות, תיקחו אותם לכרמיאל, תנו להם דירות בהר חלוץ, תנו להם בחורשים.

יאסר גדבאן: בחורשים לא נותנים להם לעבור ברכב, בהר חלוץ לא נותנים לי לעבור, איפה יגורו התושבים האלה?

יאסר גדבאן: אני רוצה להגיד ככה כמה דברים, חשמל.

יאסר גדבאן: בכסרא סמיע חוק החשמל הוא כמעט כלום, ללא שום משמעות.

יאסר גדבאן: לצערי הרב, בכסרא שלוש מאות דירות ללא חשמל.

יאסר גדבאן: אם תהיה שריפה ומישהו התחשמל, מי שאשם היא ממשלת ישראל, לא המועצה המקומית.

יאסר גדבאן: כשמישהו מחובר למערכת חשמל, חולה, מונשם מאיפה המועצה תספק לו את החשמל?

יאסר גדבאן: מה, נחבר אותו לגנרטור?

יאסר גדבאן: יש אטימות.

יאסר גדבאן: אני מתפלא, מדברים איתי על שוויון, על איזה שיווין מדברים איתי?

יאסר גדבאן: מדברים איתי על שיווין, אני רואה הר חרוץ מתרחב, אני רואה את חורשים איך הוא מתרחב, אני רואה את לפידות איך הוא מתרחב, אני רואה את פקיעין החדשה איך היא מתרחבת, מה זה מילודה?

יאסר גדבאן: לא, זה מהעלייה.

יאסר גדבאן: בכסרא, לשמחתי הרבה, הילודה היא כמעט פי שתיים ואני מתחנן שהיא תגיע לחמש, אנחנו רוצים ילדים ואני בעד ילודה.

יאסר גדבאן: תגידו לי, אם אין לי עליה ויש ילודה מדוע לא מרחיבים אותי?

יאסר גדבאן: אתם מרחיבים אותי על האדמות שלי, על אדמות התושבים, על אדמות הפרטיות.

יאסר גדבאן: כשאני מתכנן ותכננתי את הבית שלי, הבית הפרטי שלי, אני ואשתי תכננו אותו, לא בא מהנדס ותכנן.

יאסר גדבאן: אני אמרתי למהנדס איך לעשות את החלוקה, איפה יהיה חדר הילדים, איפה יהיה חדר השינה ואיפה תהיה המקלחת.

יאסר גדבאן: כשאני היום ראש רשות, אני יודע מה הצרכים, אני יודע מה לתכנן, למה קובעים לי מה לתכנן?

יאסר גדבאן: אני רוצה את קו כחול כקו שטח שיפוט, למה לחנוק אותי?

יאסר גדבאן: למה חונקים אותי?

יאסר גדבאן: כסרא סמיע, ארבע עשרה אלף דונם שטח שיפוט.

יאסר גדבאן: מהארבע עשרה אלף האלה לשכנים שלי, רמ"י ורט"ג שבעת אלפים, כמה נשאר לתושבים?

יאסר גדבאן: ארבעת אלפים דונם לכסרא סמיע, שני ישובים.

מופיד מרעי: יאסר, הדברים נאמרים מדם ליבך וזה כואב, אני יודע.

יאסר גדבאן: מופיד, או שתבינו את הבעיה או שאנחנו - - -

מופיד מרעי: לא, אתם חושבים שאנחנו מבינים את הבעיה, ממש לא.

מופיד מרעי: אנחנו פה על מנת להבין, אנחנו איתך.

יאסר גדבאן: בוא אגיד לך את התכנית המפורטת, היום בסמיע אין לי מגרש אחד לחיילים משוחררים, זו תעודת עניות, מגרש אחד אין לי בסמיע.

יאסר גדבאן: בסמיע היום בתכנית המתאר - - -

מופיד מרעי: מה הסיבה שלא קודמה שכונת חיילים משוחררים לסמיע?

יאסר גדבאן: תשאל את משרד הבינוי והשיכון, תשאל את רמ"י - - -

מופיד מרעי: הם איתנו, אז בוא נתקדם.

יאסר גדבאן: אז תשאל אותם.

מופיד מרעי: אנחנו רוצים להתעסק עם העיקר.

מופיד מרעי: אתה אומר כאילו אנחנו לא מבינים את מה שאתה אומר.

יאסר גדבאן: אבל, חבר'ה, תנו לי לסיים ואחרי זה תענו אם אתם רוצים להתייחס.

מופיד מרעי: אתה אומר כאילו אנחנו לא מבינים מה שאמרת, אבל אנחנו מבינים את המצוקה, בגלל זה גם עשינו את הדיון וחשוב לנו מאוד שתגיד.

יאסר גדבאן: מופיד, אני רוצה להגיד לכם, בסמיע היום שכונת חיילים משוחררים, אין לי מגרש אחד לחיילים.

יאסר גדבאן: בסמיע יש נוצרים, מוסלמים ודרוזים.

יאסר גדבאן: היום המתאר בסמיע לא מאפשר את הצרכים של סמיע, אבל אין על מה כאשר מתכננים בשבילי.

יאסר גדבאן: אני רוצה לתכנן, אני יודע מה הצרכים של התושבים, אני שיתפתי את התושבים ואני ישבתי איתם גם בכסרא וגם בסמיע.

יאסר גדבאן: יש לי ארבעה נושאים, הנושא הראשון, אני רוצה לשאול את השאלות האלה, שכולם יענו לי עליהן, למה אין בעיות תכנון במגזר היהודי?

יאסר גדבאן: אני אגיד לכם מה היא התשובה, אדמת מדינה, ואין התנגדות של הירוקים ומשרדי הממשלה.

יאסר גדבאן: אני כאן מתרחב על אדמה פרטית וכולם מתנגדים לי גם רמ"י, גם רט"ג, גם הגנת הסביבה וגם משרד החקלאות, מי לא מתנגד לי?

יאסר גדבאן: להקים מחסן חקלאי, עשרים מטר, מתנגדים לי, אבל להקים טורבינה מאתיים מטר זה בסדר, למה?

יאסר גדבאן: כי ככה הם רוצים.

יאסר גדבאן: השאלה השנייה היא למה לא קידמו תכנון בישובים הדרוזים?

יאסר גדבאן: מה הבעיה היא של ראשי הרשויות?

יאסר גדבאן: כל הזמן אתם מאשימים את ראשי הרשויות.

יאסר גדבאן: היה להם תקציב, הייתה להם אפשרות לקדם, אם אין תכנית חומש יש תכנון?

יאסר גדבאן: מופיד, אתה יודע את זה היטב, אני אומר לכם אם לא הייתה החלטת ממשלה 959 לא היו מדברים בכלל על התכנון.

יאסר גדבאן: מה אתם רוצים?

יאסר גדבאן: רשויות עניות, חלשות, סוציו-אקונומי נמוך, אזורי תעשייה אין.

יאסר גדבאן: כל ההכנסות וכל המפעלים על אדמותינו והכנסות על המעוצות האזוריות, איך אני אתקדם?

יאסר גדבאן: מאיפה הארנונה שאני מקבל, מאיפה?

יאסר גדבאן: אני פוגע בחינוך, אני פוגע ברווחה, אי פוגע בהרבה דברים ואתם אומרים לי למה אתה לא מתכנן, אני רוצה לתכנן.

יאסר גדבאן: היום להוציא היתר בוועדת מעלה הגליל לוקח לי שנה וחצי, היתר בסך הכל היתר פרטי.

יאסר גדבאן: אם התכנון רוצה לקדם צריך קו אדום, אחרי שלושה חודשים יש היתר.

מופיד מרעי: יאסר, בוא תגיד מה אתה צריך על מנת לקדם את התכנון.

יאסר גדבאן: מה אני צריך, הדבר הראשון הוא ותמ"ל ושכונת חיילים בסמיע.

מופיד מרעי: אוקיי.

יאסר גדבאן: מיידי, עכשיו, היום.

מופיד מרעי: הנושא ברור.

יאסר גדבאן: אני אומר לך, אני רוצה להודות לוורד סלומון ממשרד הבינוי והשיכון ולכל מי שלוקח חלק בעניין הזה.

יאסר גדבאן: איך שהבנתי, מחכים לקבינט הדיור, והם בקבינט יעדיפו את חורשים והר חלוץ עד סמיע - - -

מופיד מרעי: בוא נתקדם, אתה אומר תכנית מפורטת ותמ"ל לסמיע, השלב הבא?

יאסר גדבאן: שכונת חיילים משוחררים בסמיע, כל התכנון גמור ומוכן, רק להפקיד.

יאסר גדבאן: הדבר השני הוא שינוי תמ"מ, מופיד, לא נשאר לי כוח, שינוי תמ"מ שלוש שנים.

יאסר גדבאן: הלכו לארצית, החזירו את זה לוועדה המחוזית, שלוש שנים אנחנו לא מצליחים.

יאסר גדבאן: תגידו לי, האם צריך תמ"מ לכסרא סמיע ביחד?

יאסר גדבאן: למה במועצות האזוריות כל ישוב מתרחב ולא שואלים על תמ"מ כל הזמן?

מופיד מרעי: בסדר, אז הנושא השני הוא תמ"מ, תיכף נשאל את מינהל התכנון.

יאסר גדבאן: עכשיו מה אומרים לי, כל עוד ואתה לא מפקיד כוללנית של סמיע לא יהיה לך שינוי תמ"מ או לא יושב על התמ"מ.

יאסר גדבאן: חבר'ה, תעזבו אותי מהסיסמאות, תעזבו אותי מהשלושים אחוז.

מופיד מרעי: תיכף נשמע אותם.

מופיד מרעי: מה הדבר הנוסף?

יאסר גדבאן: הדבר הנוסף הוא תקציבים.

יאסר גדבאן: תקציבים גם למפורטות, איזה אבסורד, גועל נפש, ביזיון, איזה זלזול.

יאסר גדבאן: בכסרא סמיע יש לי שמונה מתחמים, ארבעה בעבודה מ-959 וארבעה מחכים ל-716.

יאסר גדבאן: מתי התקציב של 716 ייכנס?

יאסר גדבאן: מתי התכנון ייכנס?

יאסר גדבאן: מתי הזכיין והמתכנן ייכנסו לעבודה?

יאסר גדבאן: כמה זמן ייקח לו?

יאסר גדבאן: אז מה אתם רוצים, עוד שנתיים לא יבנו, תתעוררו.

יאסר גדבאן: אני רוצה לחתן.

מופיד מרעי: בנושא התקציבים כמה אתה צריך, יאסר?

יאסר גדבאן: התקציבים שאני מבקש הוא שני סוגי תקציבים, תקציב אחד לתכנון המפורט והתקציב השני, זה לא עוזר לי שאני מתכנן את כביש טבעת ואני לא עושה אותו.

יאסר גדבאן: כלומר, הם לא הקצו לי תקציב לעשות את כביש הטבעת, יאכלו אותו עכשיו.

מופיד מרעי: אגב, בשביל לתקן אותך, אתה צריך תקציב לתכנון המפורט, אתה צריך תקציב לתכנן את התשתיות ואתה צריך את הכסף לבצע את התשתיות.

יאסר גדבאן: נכון מאור.

מופיד מרעי: כמה אתה צריך על מנת להשלים את כל התכנון?

יאסר גדבאן: תלוי מי המתכנן.

יאסר גדבאן: אם אני מביא סתם מתכנן, עולה דונם שלושת אלפים שקל - - -

מופיד מרעי: לא, המפתח ברור.

מופיד מרעי: שמונה אלף שקל לדונם זה המפתח של כולם.

יאסר גדבאן: משרד הבינוי והשיכון יודע את זה?

מופיד מרעי: בהחלט.

יאסר גדבאן: לא.

יאסר גדבאן: מה שקיבלתי ממשרד הבינוי והשיכון אומר לי על שבעת אלפים, עכשיו אתה אומר שמונת אלפים?

פטין מולא: אתה יודע מה, שבע וחצי.

פטין מולא: כמה אתה צריך, יאסר?

יאסר גדבאן: הם יודעים את זה, אני צריך שתיים עשרה מיליון.

מופיד מרעי: בסדר, הנקודה הרביעית.

יאסר גדבאן: חבר'ה, תקשיבו, תעזרו לי.

פטין מולא: בגלל זה אנחנו פה.

יאסר גדבאן: הנושא הבא הוא שטחי רמ"י, הרשות למקרקעי ישראל והימנותא.

יאסר גדבאן: חבר'ה, נו באמת, אדמות רמ"י, מאיפה זה הגיע לרמ"י, ירשו אותן?

פטין מולא: זה מה שאני אמרתי אתמול למנכ"ל יחד עם אמין, מופיד ועלי סלאלחה.

יאסר גדבאן: אני מבקש, תמצאו תקנה, תמצאו חוק, כל שטח ששייך לרמ"י ולהימנותא, שהם קשים יותר, שנמצא בתוך ההרחבה בקו כחול, באופן אוטומטי יעבור למועצה מקומית, לא צריך את האישור שלהם, למה?

פטין מולא: כן, זה גם רעיון, זו גם נקודה חשובה.

יאסר גדבאן: למה?

יאסר גדבאן: כל עוד היא לא בקו כחול, שיהינו או לא יודע מה הם יעשו.

יאסר גדבאן: מופיד, אנחנו מדברים על תכנון, מדינת ישראל ומשרד החקלאות הכינו תכנית מפורטת, חקלאות ג/21904, מישהו מהעדה הדרוזית או מהמגזר הערבי מעורב בתכנית הזו?

פטין מולא: יאסר, איך קוראים לה?

פטין מולא: אנחנו כותבים לאט לאט.

יאסר גדבאן: ג/21905.

יאסר גדבאן: הכינו את התכנית, משרד החקלאות שם את החותם, מינהל התכנון והוועדה המחוזית מאשרים חופשי, אבל מה הם הקריטריונים?

יאסר גדבאן: אתה צריך ארבעים דונם להקים מחסן עשרים מטר, אתה צריך תיק ניכויים לפני, צמוד דופן ורגישות שש.

מופיד מרעי: בסדר, אני חושב שאנחנו הולכים גם רחוק, מתפזרים כרגע.

מופיד מרעי: חבר'ה, זה מאוד חשוב, זה תכנון של אדמות חקלאיות, אני מכיר את זה.

מופיד מרעי: רק לידיעתך, אני ביחד עם מיכאל ביטון הגשנו חוק כרגע, הוא צריך להעלות כבר לקריאה ראשונה, בנוגע לאישורים למחסנים לחקלאים.

מופיד מרעי: מיכאל ביטון, יושב ראש ועדת הכלכלה, ואני ביחד בנושא הזה מטפלים, אבל זה לא נושא של תוכניות מפורטות.

מופיד מרעי: אם סיימת בנושא הזה, משפט מסכם בבקשה.

יאסר גדבאן: אני רוצה להגיד ככה, בכסרא מתוך שמונה מתחמים היום ארבעה בעבודה יחד עם דני קידר.

יאסר גדבאן: בסמיע יש לי תשעה מתחמים ועד היום רק שניים, אבל אני אעשה שלושה, שניים מתקציב 959, והנוסף הוא מתקציב 4798 ממשרד הבינוי והשיכון.

יאסר גדבאן: מינהל התכנון אומר לי תשמע למה אתה יצאת לזה או לא יודע מה, אני רוצה פתרון לתושבים, אלא אם תגידו לי יאסר, תפסיקו לבנות, בוא נבנה לך בהר חלוץ, אין לי בעיה, שתושבי כסרא יגורו בהר חלוץ, בכיף, אין לי בעיה, בכיף.

יאסר גדבאן: בהר חלוץ יש תשתיות, הכל נקי, הכל ירוק והכל עולה.

יאסר גדבאן: תנו לי פתרונות, אני רוצה פתרונות.

פטין מולא: בוא נתקדם, אני יש לי אלייך שתי שאלות.

פטין מולא: יאסר, יש לך נתון כמה צווי הריסה קיבלתם והיו בשנה האחרונה בכסרא?

פטין מולא: וכמה צווים מנהלתיים?

פטין מולא: לא, אני רוצה מספרים.

פטין מולא: יש לך מספרים?

פטין מולא: חשובה לי השאלה הזו.

פטין מולא: השאלה הזו היא חשובה מאוד, כי היום אני מעלה את זה בשאילתה לשר ואני מבקש - - -

מופיד מרעי: מה אתה רוצה לדעת?

מופיד מרעי: הפיקוח נמצא פה.

יאסר גדבאן: פטין, כל זה צווי הריסה ומנהליים.

פטין מולא: מה המספר שלהם?

פטין מולא: אתה יכול להגיד לי?

פטין מולא: תעביר לי את זה בוואטסאפ.

יאסר גדבאן: פטין, במקום שכל שבוע האכיפה יעלו לי מסוק באוויר ויצלמו חרטא, במקום שיישבו איתי ויגידו לי, יאסר, זה בנה כאן ולא בנה כאן, זה מסכל, מאיפה הוא מבין שהוא מסכל את התכנון, מאיפה הוא מבין, רז וכל האנשים שלו?

יאסר גדבאן: אני ראש הרשות, ראש רשות מקשר, מנהל מרחב באכיפה לא עונה לטלפונים, אבי כהן לא עונה לטלפונים.

יאסר גדבאן: תגידו, מה אתם רוצים שנעשה, מה?

יאסר גדבאן: אני יושב כאן - - -

מופיד מרעי: הנקודה ברורה.

מופיד מרעי: ברור לנו, יאסר.

יאסר גדבאן: לאחרים, תגידו לי, אתם יודעים איך הוא פגע, איך הוא פגע בעסקים, איך הוא פגע במשפחה של משאבת הבטון, איך הוא פגע במערבל בטון, אתה לא מתבייש?

מופיד מרעי: אני רוצה לסכם את הנושא כי יש לנו עוד את שאר הישובים, לא עברנו את שאר הישובים.

מופיד מרעי: יאסר, קודם כל, אני רוצה להגיד לך בתור חבר ואח, אתה מדבר מדם ליבך, אתה מדבר מקצועית.

מופיד מרעי: אתה מציף באמת את הכאב, התכנון שלנו לא מתקדם, הפיקוח הוא קודם לתכנון.

מופיד מרעי: זו הסיבה שאנחנו דנים פה, זו הסיבה - - -

יאסר גדבאן: מה אני אעשה?

יאסר גדבאן: זה מה שיש.

מופיד מרעי: זו הסיבה שאנחנו עושים את הדיונים האלה, על מנת לקדם.

מופיד מרעי: אני לא רוצה לחזור על עצמי מה היעוד של הוועדה הזו.

מופיד מרעי: היעוד של הוועדה הזו היא בסופו של דבר על מנת לסייע, על מנת שנעזור.

מופיד מרעי: תכנון הוא ראשי רשויות, הוא תושבים שמשולבים בתכנון ואלו הוועדות לתכנון ובנייה.

מופיד מרעי: המשולש הזה חייב להיות חזק, על מנת להאיץ את התכנון, כמובן שצריך תקציב.

פטין מולא: אני רוצה להתייחס, אנחנו שומעים וטוחנים.

מופיד מרעי: אבל אני רוצה לשמוע מאנשי המקצוע תשובות.

פטין מולא: לא, אני אגיד את המילה שלי ואני אצא, אני הולך.

מופיד מרעי: נו, ברור כל מה שאתה אנחנו יודעים.

פטין מולא: אנחנו יודעים ששיתוף זה נכון, אבל איפה הכסף?

פטין מולא: איפה הכסף של המנהלת?

פטין מולא: איפה אתם, אלו שיושבים על הברז, תתנו לאיש כסף שימשיך בתכנון שלו.

פטין מולא: מופיד, אני פעם שלישית מגיע לפה ואני לא רואה אף אחד מהאוצר, מביאים לי מישהו מהאכיפה.

פטין מולא: אני רוצה מישהו מאגף תקציבים שאחראי על הברז, שהיום יאסר יבוא מחר אני מקבל כסף.

מופיד מרעי: אבל, זה משרד השיכון, הוא אחראי על הכסף.

פטין מולא: אז, שמעת מה אמר לך אמין, שקל אחד לא עבר.

מופיד מרעי: אז משרד האוצר לא העביר כסף לתכנון.

מופיד מרעי: בשביל זה אנחנו צריכים ללכת לממשלה.

פטין מולא: שנייה, תן לי, אני לא הפרעתי לך.

פטין מולא: מה אנחנו עושים אחרי שאתה נועל את הישיבה היום בנושא של הכסף לאוצר?

פטין מולא: אתה הולך מחר בבוקר לשר האוצר או עוד היום?

מופיד מרעי: לא, משרד האוצר יקבל היום גם את הסיכום, מה קורה עם התקציב לתכנון בנייה.

מופיד מרעי: לא יכול להיות שכל אחד אומר משהו אחר, השר חמד אומר אין בעיה של תקציב.

פטין מולא: כן, זה מה שרציתי לשאול אותו.

מופיד מרעי: אז תשאל אותו.

מופיד מרעי: היום אנחנו נפגשים במליאה תשאלו את השאלות האלה, את האוצר.

פטין מולא: זה מה שאני אומר, בגלל זה היום אני מעלה שאילתה ואני רוצה ממנו שכל הציבור, ראשי הרשויות וכל חברי הכנסת יישמעו את התשובות שלו.

פטין מולא: לא יעלה על הדעת, אנחנו נטחן - - -

מופיד מרעי: אנחנו לא טוחנים, אנחנו עובדים.

מופיד מרעי: פטין, באמת אנחנו מהבוקר פה יושבים.

פטין מולא: לא, במובן הרע, במובן הטוב.

פטין מולא: אנחנו שומעים את ראשי הרשויות מדם ליבם - - -

מופיד מרעי: נכון, כי אנחנו צריכים לעזור להם פה.

פטין מולא: הם מדברים מדם ליבם שאין להם כסף.

פטין מולא: הוא אומר לך בית ג'ן, אני מבטל מכרזים, זה אומר לך אין לי כסף לקדם ואנחנו לא רוצים - - -

מופיד מרעי: אז, התפקיד שלנו, חברי הכנסת, ללכת ולעבוד.

פטין מולא: רגע, אני לא הפרעתי לך, מופיד.

מופיד מרעי: אני גם לא מפריע לך, אנחנו צריכים להתקדם.

פטין מולא: טוב, תודה רבה, אין לי מה להוסיף.

פטין מולא: אתה לא נותן לי לדבר.

מופיד מרעי: אתה מדבר יותר ממני.

פטין מולא: לא, אני אומר לך, אני בסך הכל שואל שאלות מקצועיות.

מופיד מרעי: את מי אתה שואל?

פטין מולא: אני שואל למה האוצר לא הגיע היום?

מופיד מרעי: הוא אמר לך שאין לך כסף, הוא נתן לך תשובות.

מופיד מרעי: למה, לא טוב לך התשובות?

פטין מולא: טוב, בסדר.

פטין מולא: מצוין, אין בעיה.

מופיד מרעי: בוא נשמע עכשיו את משרד השיכון.

מופיד מרעי: אי אפשר להתנהל בצורה כזו, אתה זורק את הדברים שלך, לוקח את עצמך, לא מוכן לשמוע תשובות והולך.

מופיד מרעי: זה לא מכובד, עם כל הכבוד.

מופיד מרעי: מה, אתה בא לצעוק עלינו.

מופיד מרעי: לא, פטין, אתה צריך לעזור לנו, לא לצעוק עלינו, זה לא מכובד.

פטין מולא: אנחנו עושים הכל במידת האפשר, איפה האוצר יבוא ויגיד לך מחר - - -

מופיד מרעי: אז צריכים ללכת לאוצר, מה אתה צועק עלינו פה?

מופיד מרעי: מתי הוא ישנה את ההתנהגות שלו?

מופיד מרעי: זה לא מכובד כבר.

מופיד מרעי: בואו נתקדם.

מופיד מרעי: משרדי הממשלה, בבקשה.

מופיד מרעי: משרד השיכון, בבקשה.

מופיד מרעי: תוודאו שראש המועצה בכסרא על הקו, גם כן מקשיב לסיכום.

מופיד מרעי: בנוסף, אמין, תתייחס גם לדברים שפטין אמר.

אמין אבו חייה: שלום רב, אני רוצה להתייחס לנקודות המרכזיות.

אמין אבו חייה: שכונת חיילים משוחררים בסמיע, התכנית למעשה הוגשה לוועדה המחוזית, אמורה להיכנס לוותמ"ל הבא, אנחנו יושבים על זה.

אמין אבו חייה: מקודם שוחחתי עם ורד סולומון האדריכלית הראשית, היא אומר שהם יקדמו את זה כמה שיותר מהר.

אמין אבו חייה: זה כנראה ייכנס לוותמ"ל הבא ואנחנו נקדם את התכנית הזו.

אמין אבו חייה: לגבי תקציבים, היום המצב בכסרא שאנחנו למעשה ייעודנו שני מיליון שקל, מינהל התכנון למעשה, להשלים את התכנון המתארי.

אמין אבו חייה: לגבי המפורטות, אני מעריך לפי הדרישה שיאסר הציג וממה שקיים, ב-716 כשיגיע תקציב, נוכל לתקצב את כל המתחמים שחסרים בכסרא סמיע למפורטות.

אמין אבו חייה: משם, אנחנו צריכים להתקדם לשני דברים.

אמין אבו חייה: הדבר הראשון, תכנון מופרד לביצוע וביצוע תשתיות.

אמין אבו חייה: סוף כל סוף, בהחלטה 716, בניגוד ל-959, הכנסנו תקציב למתחמי הרחבה ותכנון תשתיות וגם לסבסוד פיתוח תשתיות בקרקע פרטית.

אמין אבו חייה: לכן, אנחנו בעניין הזה נצא לקול קורא.

אמין אבו חייה: כל קרקע מאושרת למעשה, שהיא זמינה לתכנון ולביצוע, אני מעריך שהיא תזכה לקבל את התקציב המשמעותי שחסר לה.

אמין אבו חייה: חלק מהישובים אין להם תב"עות מאושרות, בכסרא סמיע אני מעריך שחלק מהתב"עות כן יהיו מאושרות ויקבלו מענה גם לתכנון התשתיות וגם בהמשך לביצוען.

אמין אבו חייה: אלה הנקודות שעלו.

אמין אבו חייה: סך הכל, אנחנו בעניין הזה בתיאום מלא מול יאסר, ישבתי איתו מספר פעמים גם כפורום וגם בתוך הישוב, ואני מעריך שניתן מענה לכל הבעיות ברמה שלנו כאשר יגיע התקציב.

מופיד מרעי: טוב, מינהל התכנון, בבקשה.

מופיד מרעי: חשוב לשמוע את ההתייחסות לדברים שנאמרו על ידי יאסר.

מיכל מריל: טוב, מה יש לי לומר לאחר נאום החוצב להבות של ראש המועצה?

מיכל מריל: אנחנו מקדמים תכנון במלוא העוז, הוא יודע את זה יפה מאוד, הוא מלווה על ידינו יומם וליל.

מיכל מריל: אנחנו יושבים בכל הישיבות של שיתופי הציבור, יושבת איתי פה סוזן.

מיכל מריל: אנחנו מקדמים שם גם תכנית מפורטת בסמיע ותוכניות של ארבעת המתחמים שהוא דיבר עליהם בכסרא, תכנית כוללנית בסמיע, שזה לא היה פשוט להוציא את התקציב או ליעד אותו בשביל כוללנית וחלץ אותו מכל השנים האלה.

מיכל מריל: אנחנו מקדמים מסמך מדיניות לנושא של השטחים החקלאיים, מה עוד יש לי להגיד פה, נו באמת?

מיכל מריל: אבל מה?

מיכל מריל: צריך להבין שאנחנו עובדים לפי חוק התכנון והבנייה.

מיכל מריל: אנחנו מקדמים תכנית, כמו שצריך לקדם, עם שיתוף בעלי קרקעות ומיד אחר כך מסמכים.

מיכל מריל: המסמכים צריכים לעמוד בכל הכללים והקריטריונים ועל זה אנחנו מקפידים, על מנת שהם לא יפלטו מהוועדה המחוזית ויעברו תנאי סף ויוכלו להתקדם בצורה חלקה ובוועדה המחוזית.

מיכל מריל: במקביל, אחרי שנסיים עם התכנון הכוללני של סמיע, אני מקווה שנוכל להתקדם להגשה ולדיון להפקדה.

מיכל מריל: ברגע שיהיה דיון להפקדה, אני מקווה שהוועדה המחוזית תביא יחד עם הדיון להפקדה כבר את השינוי תמ"מ ונוכל להעביר את זה למועצה הארצית ולהמשיך הלאה.

מיכל מריל: תכנון לוקח זמן, מה יש לי להגיד פה?

מיכל מריל: נו, כולכם מכירים את זה, תכנון לוקח זמן.

מיכל מריל: שיתוף הציבור לוקח זמן, אם לא מאתרים את כל בעלי הקרקעות ולא מדברים עם כל ציבור בעלי הקרקעות, אחר כך הם מקבלים את זה כהפתעה בוועדה המחוזית ומתחילים זיקוקי דינור, כולנו יודעים, גם פה צריך לעשות מאמץ גדול.

מיכל מריל: אז, בינתיים חמישים אחוז כבר היו איתנו בישיבות וקיבלנו מהם את הפרטים, אבל נדרש עוד קצת ולסחוט עוד קצת ולקבל עוד קצת מידע מהציבור ולשתף אותו.

מיכל מריל: אבל, אנחנו עושים את כל המאמצים, אני לא חושבת שאנחנו יכולים לעשות מעבר למה שאנחנו עושים, באמת כסרא מקבלת מאיתנו את כל התמיכה.

מופיד מרעי: טוב, בסדר.

מופיד מרעי: עוד מישהו?

מופיד מרעי: הרשות לפיתוח?

ענת סביר אהרן: אני רוצה להגיד שהדיון הזה הוא מאוד חשוב, גם חשוב המידע שנתן לנו כאן ירון טוראל ואנחנו מאוד מכבדים את הנושאים ואנחנו גם נעבור על כל המסמכים של ירון ונראה מה ניתן לעשות.

מופיד מרעי: טוב, כסרא סמיע נשאר, דנו בבית ג'ן.

מופיד מרעי: חורפיש יצא מהזום אני לא יודע למה, אני בטוח שהתכנון המפורט מאוד מאוד חשוב לו ויש מה לקדם בחורפיש בנושא התוכניות המפורטות והרבה מה לקדם.

מופיד מרעי: לכן, אני מתכנס כאן לכמה מילות סיכום של הדיון הזה, ואת הדיון הבא אנחנו פותחים כמובן ב-13:30 בשאר היישובים.

מופיד מרעי: אז חבל לי על היישובים שיצאו, חבל שהייתה התנהלות כאן לא לעניין, הייתי מגדיר את זה.

מופיד מרעי: ככה דיון לא מתנהל, אנחנו מדברים על דיונים מקצועיים, להקשיב אחד לשני, וצר לי שזה בא בצורה כזו.

מופיד מרעי: תראו, דיברו כאן, תכנון זה לא דבר פשוט, זה שלוש שנים ואני לא רוצה לדבר כאן מניסיון שלי, כי הדיון הוא לא עליי ואני בא מהעולם הזה.

מופיד מרעי: לכן, תכנית מתאר כוללנית בישוב כמו חורפיש לקח שש שנים, לא יום לא יומיים.

מופיד מרעי: צריך עצבים מברזל, צריך לב עם עוצמות כאלה.

מופיד מרעי: עוצמות שבאמת מי שמאמין בדבר ומשוגע על הדבר יכול באמת להביא בסופו של דבר פתרון, ויאסר וראדי מאמינים שצריך להיות פתרון.

מופיד מרעי: הם מדברים מתוך דם ליבם.

מופיד מרעי: עכשיו אנחנו יכולים להגיד תראו חברים הכל ורוד, אבל לא ורוד, יש הרבה מאוד מה לעשות גם בתחום שראשי רשויות צריכים לקדם כמה שיותר.

מופיד מרעי: מי שמבין ולוחץ יותר מקדם יותר, גם שילוב של התושבים כמו שאמרתי קודם, גם הוועדות לתכנון ובנייה וגם תקציב.

מופיד מרעי: אם אנחנו לא מחברים את הכל ביחד, אנחנו לא יכולים להתקדם.

מופיד מרעי: עכשיו, עובדתית, התכנון לא מתקדם.

מופיד מרעי: עובדתית אנחנו מקיימים את הדיונים האלה, על מנת לקדם את התכנון.

מופיד מרעי: אם הכל היה בסדר והתכנון היה קיים, מצוין, אז לא היינו מקיימים את הדיונים על הנושא של התכנון ביום המיוחד הזה.

מופיד מרעי: יום מיוחד שכולם רוצים לכבד ולהעריך את תורמתה של העדה הדרוזית למדינה.

מופיד מרעי: כמו שאמרתי בפתיח, אני בחרתי דווקא ביום הזה לדון על הדבר הכי כואב והכי מפריע לנו.

מופיד מרעי: לכן, אני אומר חברים, בסופו של דבר כולם צריכים להתאחד ואנחנו פה בוועדה לרשותכם לעזור ולסייע.

מופיד מרעי: אם זה בלחץ, בלחץ על האוצר, בצעקות או לא בצעקות, עדיף שלא בצעקות, על מנת שהתקציבים יעברו.

מופיד מרעי: אני יודע, תקציבים לא עוברים, בסופו של דבר התקציבים לא נמצאים ואין מספיק ובאוצר אומרים שיש מספיק, אז גם את הסוגיה הזו אני מבקש ודורש שזה יירשם בפרוטוקול, חייבים לצאת בהבהרה.

מופיד מרעי: אני מבקש לזמן לי לכאן את שר האוצר או את השר חמד עמאר במשרד האוצר, שיבוא ויעמוד בפני כל ראשי הרשויות בדיון הבא, בדיון שבוע הבא, שהוא יסביר בדיוק מה קורה עם התקציב.

מופיד מרעי: אם שר האוצר לא יכול, אז השר במשרד האוצר שיגיע ויסביר את זה בצורה מפורשת שנשב מול ראשי הרשויות.

מופיד מרעי: אי אפשר ככה באמירות, כל אחד אומר את דעתו במקום אחר ואנחנו יכולים להתקדם.

מופיד מרעי: אז, נכון, חבר הכנסת פטין אומר איפה האוצר ואיפה התקציב, אז אלו הכלים שיש לנו היום לחייב את האוצר.

מופיד מרעי: אז, אני במקש ששר האוצר או השר במשרד האוצר שיתייצב בוועדה, על מנת להבהיר פעם אחת ולתמיד מה קורה עם התקציב לתכנון.

מופיד מרעי: תודה רבה.

מופיד מרעי: הישיבה הבאה בשעה 13:30.